|  |  |  |  |
| --- | --- | --- | --- |
| **Lietuvos čempionatas** | **2022 06 25-26** | **Šiauliai** | **Suaugę** |

Dalyvauja: miestų, rajonų ir savivaldybių sportininkai. Paraiškas teikia komandų vadovai.

Varžybos - komandinės, taškai skaičiuojami už 1-16 vietas pagal WA taškų skaičiavimo lentelę.

 Registracija į varžybas vyks iki 2022 06 22 d. **16.00 val**. tik lengvosios atletikos varžybų informacinėje sistemoje

(LAVIS). Sugeneruotą paraiškos kopiją siųsti remigija.raisiene@gmail.com. Individualūs sportininkai registruojasi

 el.p. remigija.raisiene@gmail.com . **Vėliau dalyvių registracija nepriimama.**

 Apie pasikeitimus paraiškose komandų vadovai iki 2022 06 24 d. 15.00 val. privalo pranešti varžybų sekretoriatui.

 Nakvynė užsakoma prieš 10 dienų tel. (841) 434859, mob. tel. 8671 19656 (Evaldas Reinotas), el. paštu evaldas.reinotas@lengvojiatletika.lt. Vėliau užsakymai nakvynei nepriimami.

|  |  |  |
| --- | --- | --- |
| **Moterys** |  | **Vyrai** |
| 100 m | šuolis į aukštį |  | 100 m | šuolis į aukštį |
| 200 m | šuolis su kartimi |  | 200 m | šuolis su kartimi |
| 400 m | šuolis į tolį |  | 400 m | šuolis į tolį |
| 800 m | trišuolis  |  | 800 m | trišuolis  |
| 1500 m | rutulio stūmimas  |  | 1500 m | rutulio stūmimas  |
| 5000 m | disko metimas  |  | 5000 m | disko metimas  |
| 10000 m | ieties metimas |  | 10000 m | ieties metimas |
| 100 m b/b  | kūjo metimas  |  | 110 m b/b  | kūjo metimas |
| 400 m b/b | 4x100 m estafetė |  | 400 m b/b | 4x100 m estafetė |
| 3000 m kl/b | 20 km sp. ėjimas (05 20)  |  | 3000 m kl/b | 20 km sp. ėjimas (05 20)  |
| 7-kovė (06 10-11) |  |  | 10-kovė (06 10-11) |  |

Kitos sąlygos: Komandų sudėtis: Vilnius, Kaunas – komandinė užskaita -50 rez., 1 vadovas, iki 10 trenerių; Panevėžys, Šiauliai, Klaipėda, Alytus – komandinė užskaita - 30 rez., 1 vadovas, iki 7 trenerių; kiti miestai, savivaldybės, rajonai – komandinė užskaita - 8 rez., 1 vadovas, iki 3 trenerių.

Lietuvos nacionalinės rinktinės narių dalyvavimas būtinas. Jaunių amžiaus grupės sportininkai gali dalyvauti tik vienoje rungtyje ir estafetėje. Jaunučių amžiaus grupės sportininkai varžybose nedalyvauja (išskyrus esančius jaunių rinktinės sąrašuose).

20 km sportinio ėjimo rungtis vyko gegužės 20 d. Alytuje. Daugiakovių rungtys vyko birželio 10-11 d. Šiauliuose. Komandoms pridedami šiose rungtyse iškovoti taškai, jei sportininkai įrašyti į komandų paraiškas.

PASTABA: Paraiškose būtina įrašyti estafetinio bėgimo dalyvius, jeigu komanda planuoja dalyvauti šioje rungtyje.

Jeigu rungtyje registruojami dalyvauti du ir mažiau dalyvių – rungtis nevykdoma.

Komandoms skiriami baudos taškai už kiekvieną sportininką, užregistruotą, bet nedalyvavusį rungtyje.

Sportininkai, neįsigiję LLAF licencijos ar nesumokėję dalyvio starto mokesčio, varžybose nedalyvauja.